Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 91/12/5511	Žilina, 8.10.2013
EEČ : 2-43-490-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 59,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.
	v dobe od XXXXX v k.ú. obce XXXXX, v turistickej chate s názvom XXXXX, ktorú v tom čase mala prenajatú XXXXX, obvinení po predchádzajúcej hádke poškodili a znefunkčnili vnútorné zariadenie chaty, kde rozbili 5 sklených výplní okien, porcelánové WC, 2 ks zrkadiel, 5 ks skiel na obrazoch, rozlámali a poškodili 5 ks drevených dverí, sadrokartónový strop, nočný stolík, luster, 2 ks reproduktorov a sklenú výplň okna nad vchodovými dverami, čím svojím konaním spôsobili poškodenému majiteľovi chaty XXXXX škodu poškodením zariadenia vo výške 685,50,- €, 

Odôvodnenie: 
Poverený príslušník OO PZ XXXXX uznesením sp. zn. ČVS:ORP-XXXXX podľa § 206 ods. 1 Tr. por. vzniesol obvinenie XXXXX a spol. pre prečin poškodzovania cudzej veci podľa § 245 ods. 1 Tr. zák. na vyššie uvedenom skutkovom základe.
	
V prípravnom konaní sa obv. XXXXX ku spáchaniu trestného činu, ktorý sa mu kladie za vinu, priznal a vyhlásil, že spáchal skutok, za ktorý je stíhaný. XXXXX žiadal od obvineného náhradu škody vo výške 59,00,- €. 

Predmetnú náhradu škody vo výške 59,00,-€ uhradil obvinený v priebehu mediačného konania v kancelárii probačného a mediačného úradníka priamo do rúk pošk. XXXXX, o čom svedčí vyhlásenie poškodeného zo dňa XXXXX ktoré je súčasťou vyšetrovacieho spisu. 

Skutočnosť uzavretia zmieru medzi obv. XXXXX a pošk. XXXXX je zrejmá z písomného zmieru uzavretého dňa XXXXX v kancelárii probačného a mediačného pracovníka Okresného súdu v Žiline.
	
V rámci zmieru uzatvoreného medzi obv. XXXXX a pošk. XXXXX dňa XXXXX bol určený ako adresát peňažnej sumy určenej na všeobecne prospešné účely XXXXX

 Výška peňažnej sumy určenej na všeobecne prospešné účely bola stanovená u obv. XXXXX na sumu 50,- €. Z uvedenej sumy 50 %, t.j. 25,-€ patrí štátu na peňažnú pomoc poškodeným podľa osobitného zákona a 50 %, t.j. 25,-€ patrí  XXXXX 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou 5 rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o slobodnosti, vážnosti a určitosti tohto vyhlásenia,   nahradil  škodu   spôsobenú  činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru, akou bol dotknutý verejný záujem,  na osobu obvineného a na jeho osobné a majetkové pomery, možno prijať záver, že rozhodnutie o schválení zmieru je nielen dostačujúce, ale aj odôvodnené. Navyše je potrebné poukázať na skutočnosť, že obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

XXXXX
prokurátorka